**D.1.1 TECHNICKÁ SPRÁVA**

Objekt SO-01 – Strojárenská hala

**Názov stavby:** **SPOJENÁ ŠKOLA DETVA-MODERNIZÁCIA ODBORNÉHO VZDELÁVANIA-STAVEBNÉ ÚPRAVY BUDOVY DIELNÍ**

**Miesto stavby: Štúrova 848, 962 12 Detva p.č.: 5079; k.ú. Detva**

**Stavebník: Spojená škola Detva**

**Zodp. projektant: Ing. arch. Mário Regec**

**Spracovatelia PD : Ing. Michal Avuk**

**Stupeň: Dokumentácia pre stavebné povolenie a realizáciu stavby**

Dátum: 21.07.2021  *Počet strán: 4*

# D.1 Identifikačné údaje stavby

D.1.1 Údaje o stavbe

Názov stavby: **SPOJENÁ ŠKOLA DETVA-MODERNIZÁCIA ODBORNÉHO VZDELÁVANIA-STAVEBNÉ ÚPRAVY BUDOVY DIELNÍ**

Miesto stavby: Detva , k.ú. Detva, parcela č. 5079

Okres: Detva

Kraj: Banskobystrický

Stupeň projektu: Projekt pre stavebné povolenie a realizáciu stavby

A.1.2 Údaje o stavebníkovi

Investor: Spojená škola Detva; Štúrova 848, 962 12 Detva

A.1.3 Údaje o spracovateľoch projektovej dokumentácie

Autor projektu: Ing. arch. Mário Regec,

REGEC ARCHITEKTI s.r.o.

Stakčínska 2920, 069 01 Snina

IČO: 53 085 990

D.2 Základné údaje stavby

D.2.1 Základné údaje o kapacite objektu

**Skutkový stav**

**SO 01**

Zastavaná plocha objektu 4683,00 m2

Úžitková plocha 4647,00 m2

Obostavaný priestor 45551 m3

Počet nadzemných podlaží 1

Konštrukčná výška podlažia 6,00 m

**Nový stav**

Zastavaná plocha objektu 4683,00 m2

Úžitková plocha 4647,00 m2

Obostavaný priestor 45551 m3

Počet nadzemných podlaží 1

Konštrukčná výška podlažia 6,00 m

***Riešená podlahová plocha objektu 880,23 m2***

D.2.2 Účel objektu

Objekt strojárenskej haly SO 01 slúži na výrobné účely v oblasti strojárstva a ako výučbové priestory pre žiakov SŠ. Riešením projektu je rekonštrukcia nášľapnej vrstvy podlahy objektu vrátane odstránenia nedostatkov a porúch stavebných konštrukcií objektu a výmeny vzduchotechnických zariadení.

D.2.3 Umiestnenie stavby

Riešený objekt je súčasťou budovy, ktorá slúži na odborné vzdelávanie so strojárenským zameraním Spojenej školy v Detve. Jedná sa o severnú časť objektu nachádzajúca sa na ul. Štúrova, katastrálne územie Detva. Objekt leží na parcele č. 5079 so súpisným číslom 1278. Objekt má dopravný vstup z brány severnej časti od pavilónu školy a náväzné spevnené plochy tvoria komunikačnú časť areálu.

**D.3 Architektonicko-konštrukčné riešenie**

# *D.3.1 Skutkový stav*

# D.3.1.1 Popis dispozičného riešenia

Objekt je v súčasnosti využívaný ako strojárenská dielňa pre výrobu(priestory na prenájom pre súkromne osoby – nie sú predmetom projektu - tieto priestory sú v časti objektu, ktorá nebude rekonštruovaná ) a výučbu pre žiakov SŠ.

# D.3.1.2 Popis stavebných konštrukcií

Strojárenská hala SO 01 je jednopodlažný trojloďový montovaný železobetónový skelet typu **ZIPP Bratislava.** Dĺžka haly predstavuje 14 stĺpov (500x600 mm) osovo po 6m. Šírka haly predstavuje 3 stĺpy osovo po 18 m. Svetlá výška po dolnú hranu betónového väzníka predstavuje 6,0 m. Samotný objekt je založený na betónových pätkách do hĺbky -2,5 m od podlahy haly. Pod pätkami je prevedené štrkopieskové lôžko. Zastrešenie objektu je realizované za pomoci prefabrikovaných strešných väzníkov SPP 10-18/6 (17950x280x2550) následne pokryté strešnými panelmi SZD o hr. 24 cm. V každom hrebeni strechy je osadení oceľový sedlový svetlík s čelnými vstupnými dvierkami. Opláštenie objektu je tvorené iba zo severnej strany keramickými panelmi a copilitovými(sklenenými) stenami.

* **Podlaha**

Podlaha je betónová, zatrená mazanina z B II v hr. 20 cm vystužená karisieťou 6x150x150 mm. Podkladná vrstva mazanina je tvorená betónom hr. 10 cm izolovaná 1xALP + 1xBITAGIT S

Skladba podlahy:

**„P1“**

-betónová mazanina vystužená karisieťou 6x150x150 200 mm

-1xBITAGIT modifikovaný pás 5 mm

-ALP penetračný náter

-podkladný betón 100 mm

-štrkopiesková zhutnená vrstva 200 mm

Poznámka: V podlahe sú prevedené revízne šachty pre elektroinštaláciu, kanalizáciu q rozvody vzduchotechniky.

* **Technické zariadenia objektu**

Elektroinštalácia: V objekte sa nachádza hliníková kabeláž pre zásuvkové a svetelné rozvody vrátane bleskozvodu.

Zdravotechnika: Kanalizačné stúpacie potrubie v budove vrátane zaústenia strešných vpustí sú vyhotovené z kameninového potrubia. Rozvody vody sú z pozinkovaného oceľového potrubia.

# *D.3.2 Nový stav*

# D.3.2.1 Popis dispozičného riešenia

Účel riešených priestorov ani dispozícia sa nebude meniť. Projekt rieši sanáciu nášľapnej vrstvy podlahy a výmenu vzduchotechnických zariadení. V rámci sanácie podlahy sa rieši juhovýchodná časť objektu SO 01 v priestoroch zváračskej školy a komunikačných priestorov haly.

# D.3.2.2 Popis stavebných konštrukcií

* **Búracie práce**

Pri rekonštrukcii podlahy dôjde k demontáži oceľových kabíniek, ktoré sú kotvené do podlahy cez jaklové profily. Steny sa odstránia odbrúsením zvarov tak aby presahujúci jaklový profil cez podlahu bol zachovaný. Súčasťou búracích prác je osekanie terazzovej dlažby pod pracovnými stolíkmi a plechovými kabínkami. Odstránené budú aj jestvujúce vybrané vzduchotechnické potrubia podľa projektu VZT.

* **Úprava povrchov**

Jestvujúca podlaha sa ofrézuje použitím cestnej frézy následne sa vybrúsi a aplikuje liata podlaha na metylmetakrylátovej báze. Presná skladba konštrukcií a farebné riešenie pruhov uvedené vo výkrese D.1.3-01 NS Pôdorys 1.NP.

* **Doplnkové konštrukcie**

V rámci opätovnej montáže plechových kabínok dôjde k privareniu plechových stien k jaklovým profilom a k pretretiu zvarov základným náterom.

# D.4 Popis prevedenia konštrukcií

V rámci rekonštrukcie objektu sa realizuje :

* **demontáž plechových kabínok odbrúsením zvarov od jaklových stoják pri podlahe;**
* **premiestnenie voľného nábytku, vstavaného nábytok a strojných zariadení vrátane plechových kabínok zabezpečuje objednávateľ stavby;**
* **demontáž vybraných jestvujúcich VZT potrubí zariadení;**
* **pokládka novej keramickej dlažby v miestach pod strojmi;**
* **sanácia nášľapnej vrstvy podlahy metylmetakrylátom:**

*-odstránenie existujúcej stierky frézovaním*

*-vybrúsenie povrchu*

*- aplikácia stierky a následne 3x uzatvárací náter*

* **opätovná montáž deliacich konštrukcii**

**D.5 Predpisy, normy a odkazy použité pri riešení technickej dokumentácie Technická dokumentácia je spracovaná na základe t.č. platných predpisov a noriem STN týkajúcich sa zariadení riešených v tejto technickej dokumentácii. Jedná sa hlavne o nasledujúce normy:**

-nariadenie EPaR (EÚ) č. 305/2011 - CPR [1]

-Zákon č. 133/2013 Z. z.

-Z CPR č. 305/2011

- STN EN 13162 Tepelnoizolačné výrobky pre stavebníctvo. Priemyselne vyrábané výrobky minerálnej vlny (MW). Špecifikácia (72 7201);

- STN EN 13163 Tepelnoizolačné výrobky pre stavebníctvo. Priemyselne vyrábané výrobky z expandovaného (penového) polystyrénu (EPS). Špecifikácia (72 7202);

- STN EN 13164 Tepelnoizolačné výrobky pre stavebníctvo. Priemyselne vyrábané výrobky z extrudovanej (vytláčanej) polystyrénovej peny. Špecifikácia (72 7203).

Časť 3: Vlastnosti prostredí a stavebných výrobkov;

- STN 73 2901: 2015 Zhotovovanie vonkajších tepelnoizolačných kontaktných systémov (ETICS).

-Technické listy a certifikáty jednotlivých výrobcov

03. 2021, v Snine Vypracoval: Ing. arch. Mário Regec, Ing. Michal Avuk

Zodpovedný projektant: Ing. arch. Mário Regec